பேருந்து ஒட்டன்சத்திரம் அருகே உள்ள சாலையோர உணவகத்தில் நின்றது அப்பா இறங்கி போய் சிகரெட் பிடித்துக் கொண்டிருந்தார் அம்மா கொண்டு வந்திருந்த தண்ணீர்பாட்டிலை திறந்து ஒரு மடக்கு குடித்துவிட்டு அவளிடம் நீட்டினாள் காத்ம்பரி தண்ணீர் குடித்துக் கொண்டிருந்த போது ரமா ரகசியமான குரலில் கேட்டாள் காதம்பரி வேண்டாம் என்று மறுத்தாள் பேருந்து கிளம்பிய போது அப்பா பஸ்ஸில் ஏறி ஒரு ரோஜாப்பூவை அவர்களிட்ம் நீட்டினார் அம்மா கையில் வாங்கிக் கொண்ட போது சொன்னார் ரோஜா வாடிப்போயிருந்தது அம்மா காதம்பரியிடம் நீட்டினாள் அவள் வேண்டாம் என மறுத்தபோதும் அம்மா அவளது கூந்தலில் ரோஜாவை சொருகிவிட்டாள் யாராவது இப்படி பசிநேரத்தில் காசு கொடுத்து ரோஜாப்பூ வாங்குவார்களா என்று காதம்பரிக்கு எரிச்சலாக வந்த்து இதற்கு ஒரு இளநீர்வாங்கிவந்தால் கூட வெக்கை தணிய குடித்திருக்கலாம் அப்பா பான்பராக் பாக்கெட் ஒன்றினை பிரித்து வாயிலிட்டபடியே டிரைவருடன் அரசியல் பேச ஆரம்பித்தார் பசியால் ஏற்பட்ட கிறக்கம் அவர்களை சோர்வடைய செய்திருந்தது அப்பா உற்சாகமாக நாட்டுநலன் குறித்த கவலையுடன் பேசிக்கொண்டே வந்தார் பழனி பேருந்து நிலையத்தின் தென்பகுதியில் அந்த உணவகமிருந்த்து அப்பா அதன் வாசலில் அவர்களை நிற்க சொல்லிவிட்டு சாப்பாடு எவ்வளவு ரூபாய் என்று விலை கேட்பதற்காக உள்ளே போயிருந்தார் அம்மாவும் காதம்பரியும் பெட்டிகடை ஒரமாக நின்று கொண்டார்கள் ரமா அப்பா கூடவே உணவகத்திற்குள் போனாள் சாப்பாடு முடிந்துவிட்டது என்றும் சப்பாத்தி தோசை இரண்டு மட்டுமே இருப்பதாக கல்லாவில் இருந்த ஆள் சொன்னார் பரவாயில்லை அதையாவது சாப்பிடலாம் என்று ரமா சொன்னாள் டாக்சி ஸ்டாண்ட் அருகே வேறு ஒரு ஹோட்டல் இருக்கிறது என்று சொல்லிய அப்பா தான் அங்கே போய் பார்த்துவருவதாக சொல்லி அவர்களை நிற்க வைத்து போனார் காதம்பரியும் ரமாவும் கோவிலுக்கு காவடி எடுத்துக் கொண்டு போகிறவர்களை பார்த்துக் கொண்டேயிருந்தார்கள் அம்மா ஹோட்டல் வளாகத்தினுள் இருந்த வேப்பமரத்தடியில் போய் உட்கார்ந்து கொண்டாள் ரமா தனக்குப் பசிக்கிறது என்று திரும்ப திரும்ப சொல்லிக் கொண்டேயிருந்தாள் ஹோட்டலைத் தேடிப்போன அப்பா மணி ஐந்தாகியும் வந்து சேரவேயில்லை அம்மா போன் பண்ணி கேளுடி என்று காதம்பரியிடம் சொன்னாள் அப்பாவின் செல்நம்பருக்கு போன் செய்தாள் காதம்பரி ரிங் போய்க் கொண்டேயிருந்த்து அப்பா போனை எடுக்கவேயில்லை எங்கே போய் தொலைந்தார் என்று ஆத்திர ஆத்திரமாக வந்த்து பசி வேறு அவளுக்கு தலைவலியை உண்டுபண்ணியிருந்த்து என்று காதம்பரி சாலையை கடந்து நடக்க ஆரம்பித்தாள் எந்தப் பக்கம் போவது என்று தெரியவில்லை நீண்டு செல்லும் பஜாரில் ஆட்கள் முண்டியத்து போய்க் கொண்டிருந்தார்கள் சாலையோரம் மஞ்சள் சேலை கட்டிய இரண்டு பெண்கள் கையில் வேலுடன் உட்கார்ந்திருந்தார்கள் ஒருவன் குரங்கை வைத்து வித்தை காட்டிக் கொண்டிருந்தான் குதிரை வண்டிகள் நின்றிருந்த இடத்தை கடந்து அவள் மேற்குபக்கமாக நீளும் பஜாரினுள் நடந்து போக துவங்கினாள் அருகருகே இரண்டு மூன்று சைவ உணவகங்கள் இருந்தன இதை விட்டுவிட்டு அப்பா எங்கே போய் தொலைந்தார் என்று எரிச்சலாக வந்தது ஒரு ஹோட்டலின் உள்ளே போய் அப்பா இருக்கிறாரா என்று தேடிப்பார்த்துவந்தாள் அப்பாவைக்காணவில்லை காய்கறிகடைகள் வெற்றிலை கடைகள் சந்தனம் பூமாலை விற்கும் கடைகளை தாண்டி பஜார் விரிந்து கொண்டேயிருந்த்து சிக்னல்வரை நடந்துவிட்டு மறுபடி அப்பாவிற்கு போன் செய்தாள் இப்போது போன் அணைக்கபட்டிருந்த்து துப்பட்டாவை தலையில் போட்டபடியே அவள் கிழக்கு நோக்கி நடக்க ஆரம்பித்தாள் பேருந்துகள் ஆட்டோக்களை கடந்து காதம்பரி நடந்து வந்த போது ஒரு டுரிஸ்ட் பஸ் வந்து நின்று ஆட்கள் சோம்பலுடன் இறங்கி போய்க் கொண்டிருந்தார்கள் அங்குமிங்குமாக சுற்றியலைந்து தேடிய போதும் அப்பாவை காணமுடியவில்லை ஒருவேளை தான் தேடிச்சென்ற போது அப்பா வந்து சேர்ந்திருந்தால் என தோன்றியது அவசரமாக அம்மாவும் ரமாவும் உட்கார்ந்திருந்த இடத்திற்கு போனாள் அங்கே அவர்கள் இருவரையும் காணவில்லை காதம்பரிக்கு திகைப்பாக இருந்தது எங்கே போய் விட்டார்கள் என்ற ஆத்திரத்துடன் சுற்றிலும் திரும்பி பார்த்தாள் சாலையின் இடது பக்கமிருந்த சினிமா போஸ்டர் அருகே ரமா மட்டும் தனியே நிற்பது தெரிந்தது ஆனால் அம்மாவைக் காணவில்லை காதம்பரி அவளை நோக்கி நேராக நடந்து போய் எரிச்சலான குரலில் கேட்டாள் அப்பா எங்கயாவது குடிச்சிட்டு விழுந்துகிடப்பாரு போயி கூட்டிகிட்டு வர்றேனு அப்பவே கிளம்பி போயிட்டா ஒத்தையில தனியா உட்கார்ந்திருக்க பயமா இருந்துச்சி அதான் இங்கே வந்துட்டேன் அம்மா எந்த மதுபானக்கடையில் போய் அப்பாவைத் தேடுகிறாளோ ஒரேயொரு முறை காதம்பரி அப்பாவை தேடி டாஸ்மார்க் கடைக்குள் போயிருக்கிறாள் அப்பா ஒரு பிளாஸ்டிக் ஸ்டுலில் உட்கார்ந்து குடித்துக் கொண்டிருந்தார் அவளைக்கண்டதும் நீ எதுக்குடி இங்கே வந்தே என்று சப்தம் போட்டார் அம்மா குடிபோதையில் கிடக்கும் அப்பாவை பலமுறை தூக்கி கொண்டு வந்திருக்கிறாள் இன்றைக்கும் அப்பா அப்படி எங்காவது குடித்துவிட்டு கிடக்ககூடும் அம்மாவை நினைக்கையில் வருத்தம் கவ்வியது நீ போனதும் அம்மா என்கிட்ட இருபது ரூபா குடுத்து சாப்பிட்டு வரச்சொன்னா நான் தனியா போயி ஒரு தோசை சாப்பிட்டு வந்துட்டேன் என்றாள் காதம்பரிக்கு அலைந்து திரிந்த அயர்ச்சியில் பசியடங்கி போயிருந்த்து உடம்பெல்லாம் கசகசப்பும் வியர்வையும் அதிகமாகியிருந்தது எங்காவது கொஞ்சநேரம் காலை நீட்டி படுத்தால் தேவலை என்பது போல தோணியது ரமாவை இழுத்துக் கொண்டு மறுபடியும் அதே வேப்பமரத்தடிக்கு வந்து சேர்ந்தாள் சிவப்பு நிற டீசர்ட் அணிந்த ஒருவன் காதம்பரியை வெறித்து பார்த்து உதட்டை கடித்துக் கொண்டிருந்தான் இவன் ஒருவன் நேரம்காலம் தெரியாமல் காதலித்துக் கொண்டிருக்கிறான் என்று ஆத்திரமாக வந்தது.